OpenLLM-France/wikimedia huggingface dataset:
# Hornidura elektriko

    Artikulu hau erabilera orokorreko hornidura elektrikoari buruzkoa da; energia elektrikoaren sorkuntza, garraio eta banaketari gaitzat duena beste hau da: «Sare elektriko»
Hornidura elektrikoa —ingelesez: mains electricity, mains power—, erabilera orokorreko korronte alternozko energia elektrikoaren hornidura da. Beste termino batzuk kontsumoko hornidura elektrikoa, kontsumoko elektrizitatea, etxebizitzetako hornidura elektrikoa edo etxebizitzetako elektrizitatea izan daitezke.
Hornidura elektrikoaren ezaugarri nagusiak tentsioa eta maiztasuna dira. Hauek herrialdearen arabera aldatzen dira. Europan, Asia gehiengoan, Hego Amerika gehiengoan eta Australian 230 volteko tentsioa eta 50 hertzeko maiztasuna erabiltzen da. Ipar Amerikan konbinazio hedatuena 120 volt eta 60 hertzekoa da. Beste tentsio batzuk ere erabiltzen dira, eta herrialde batzuk, adibidez, 230 volt baina 60 hertzetan erabiltzen dute.
Bidaiariek kontutan hartu behar dute zein den tokiko hornidura elektrikoa; tentsio eta maiztasun jakin batekin funtzionatzeko diseinatuak dauden gailu batzuk, beste tentsio edo maiztasun bat ezartzerakoan, agian ez dute funtzionatuko, edo izorratu egin daitezke. Herrialde desberdinetan erabiltzen diren loki desberdinek batzuetan gailua tentsio eta maiztasun ezegokiekin erabiltzea eragozten dute.

## Hornidura elektriko sistemak

Munduan zehar hainbat hornidura elektriko sistema aurkitu daitezke, etxebizitzetako eta komertzio txikietako gailu elektrikoak elikatzeko eta argiztapenerako. Sistema desberdinek ezaugarri hauek dituzte:
* Tentsioa.
* Maiztasuna.
* Loki motak.
* Lurreratze sistema.
* Gainkorronte —zirkuitu-laburrek sortutakoak adibidez—, deskarga elektriko eta su arriskuen aurkako babesak.
* Parametroen perdoia.
Parametro guzti hauek herrialdearen araberakoak dira. Tentsioak orokorrean 100-240 volt tartean egoten dira —balio efikaza—. Ohiko maiztasun biak 50 Hz eta 60 Hz dira. Gaur egun sistema erabilienak sistema monofasikoa eta sistema trifasikoa dira, XX. mendearen hasieran bi faseko sistemak ere erabili zirelarik. IEC 60038 estandarrean aipatzen diren 230 V/50 Hz eta 120 V/60 Hz konbinazio modernoak ez ziren XX. mendeko hasieran erabiltzen, eta gaur egun ez dira guztiz unibertsalak.
Sistema trifasikoa erabiltzen duten instalazio industrialetan, makina haundientzako tentsio haundiagoak erabiltzen dira —eta loki desberdinak—, baina argiztapenerako eta ekipamendu txikientzat aipatutako ohiko tentsioak erabiltzen dira.

## Kanpo estekak

* Datuak: Q387400
* Multimedia: Mains electricity / Q387400
# Hornellsville (New York)

Hornellsville Ameriketako Estatu Batuetako inkorporatutako herri bat da. Steuben konderrian kokatuta dago, New York estatuan. 4.034 biztanle ditu, 43,54 kilometro koadroko azaleran banatuta.

## Ikus, gainera

* Steuben konderrian

## Kanpo estekak

* Datuak: Q3708234
* Multimedia: Hornellsville, New York / Q3708234
# Hornerren sindrome

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Claude Bernard-Hornerren sindromea hipotalamo, burmuin enbor, bizkarrezur muin lepoko goiko gongoil sinpatiko, plexu sinpatiko perikarotideo edo orbitako nerbio ziliar luzeen mailan lepoko nerbio-sistema sinpatikoko osagaietakoren batean gertatutako lesioren baten adierazpen klinikoa da.
Miosi, sasiptosi (Müllerren giharraren paralisiaren ondorio den ptosi arina) aurpegi erdiaren anhidrosi, enoftalmos, eta, batzuetan, konjuntibako injekzioan datza. Manifestazio guzti hauek lesioaren alde berean gertatzen dira (homolateralak dira).

## Kanpo estekak

* Datuak: Q1126839
* Multimedia: Horner's syndrome / Q1126839
# Ignacio Maria Lojendio

Ignacio Maria Lojendio Irure (Donostia, 1914ko ekainaren 16a - Sevilla, 2002ko irailaren 28a) legelari eta historialaria izan zen.
1931n Valladolideko Unibertsitatean lizentziatu ondoren, Sorbonan eta Oxfordeko Unibertsitatean ikasi zuen. 1941ean katedradun izendatu zuten Sevillako Unibertsitatean. 1942an Régimen político del Estado español argitaratu zuen.
# Ignacio Mariño Ariza

Ignacio Mariño Ariza (Susacón, Boyacá, 1886ko urriaren 5a - Bogotá, Kolonbia, 1967) abokatu, politikari, kazetari eta diplomazialari kolonbiarra zen.

## Biografia

Boyacá departamenduko Susacón herrian jaio zen 1886ko urriaren 5ean. Boyacáko Instituzioen Eskola Normalean 1905-1906, Colegio Mayor de Boyacá-n 1907-1909 eta Colegio Mayor de Nuestra Señora del Rosario-n 1910ean ikasi zuen, non Filosofia eta Letretan lizentziatu zen. Lanbide ikasketak Kolonbiako Unibertsitate Nazionaleko Zuzenbide Fakultatean eta bertan Zuzenbidean eta Zientzia Politikoetan doktoratu zen. Espezializazio ikasketak New Yorkeko Unibertsitateko Enpresen Administrazio Eskolan, non MBA lortu zuen New Yorkeko Unibertsitatean.
Kolonbiako Alderdi Kontserbadorearen Boyacáko Asanbladako kidea izan zen, 1915-1916 eta 1921-1922 urteetan. Kolonbiako Kontsulatu Nagusiko idazkaria izan zen New Yorken, Kolonbiako Kontsul Nagusia New Yorken, 1923-1929 urteetan; Kolonbiako Errepublikako Kongresuko ordezkaria, 1930ean; Boyacáko Departamentuko Gobernu idazkaria, Carlos M. Pérez doktorearen departamentu-administrazioaren menpe eta Enrique Olaya Herrera doktorearen nazio mailan. Kolonbiako Errepublikako Kontulari Nagusia eta Truke Kontrolerako Bulegoko burua ere izan zen. 1931ko 134. "Sozietate Kooperatibei buruzko" Legearen proiektuaren egilea izan zen.
Parisko Société Academique D'Histoire-ko kidea, Frantziako Zientzien Akademiako kidea, El Siglo egunkariko kazetaria izan zen.

## Kanpo estekak

* Datuak: Q5913386
# Ignacio Miguel Catalán

Ignacio Miguel Catalán Librada (Iruñea, ?) nafar idazlea da, Nafarroako Gobernuko Eleaniztasun eta Hezkuntza Artistikoko Zerbitzuko zuzendaria 2006tik​.

## Erreferentziak

* ↑ (Gaztelaniaz) PAMPLONA, EFE. (2016-11-09). «El Gobierno foral nombra dos nuevos directores de servicio del SNE» diariodenavarra.es (Noiz kontsultatua: 2022-03-13).
* ↑ «Organigramas de los departamentos. Organigrama - navarra.es» www.navarra.es (Noiz kontsultatua: 2022-03-13).
* ↑ (Gaztelaniaz) 20minutos. (2019-10-09). «El Gobierno de Navarra renueva su representación en el patronato de la Fundación Baluarte» www.20minutos.es - Últimas Noticias (Noiz kontsultatua: 2022-03-13).

## Kanpo estekak

* Datuak: Q111220181
# Ignacio María Barriola

Ignacio María Barriola Irigoien (Donostia, 1906ko abuztuaren 15a - ib., 1998ko azaroaren 2a) gipuzkoar sendagilea izan zen.
Medikuntzako ikasketak Madrilgo Unibertsitatean egin zituen. Euskaltzain urgazlea eta Euskal Herriaren Adiskideen Elkartekidea izan zen. 1931. urtean, Argia aldizkarian argitaratu zen “Errisendagintza euskaldunen artean” hitzaldia eman zuen. Egile honen beste zenbait lan: La medicina popular en el País Vasco (1952) eta Los Amigos del País y la Medicina (1963). EHUk bere Urrezko Domina eman zion, 1993an.
EHUk Ibaetan duen campuseko eraikinetako batek bere izena darama.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12259465
# Ignacio Mendy

Ignacio Mendy (Buenos Aires, Argentina, 2000ko ekainaren 29a), Argentinako errugbi jokalaria da, eta atzelari eta erdiko gisa jokatzen du Super Rugby frankiziako Jaguares taldean.
2018ko Buenos Airesko Gazte Olinpiar Jokoetan urrezko domina lortu zuen gazteen 7ko errugbi taldeko kide izan zen.2021ean, 2020ko Tokioko Olinpiar Jokoetan brontzezko domina irabazi zuen 7ko errugbi taldeko partaide izan zen, Fijiko taldearen (urrezkoa) eta Zeelanda Berrikoaren (zilarrezkoa) atzetik sailkatuz. Hauek osatuko dute Argentinako taldea: Santiago Álvarez, Lautaro Bazán, Lucio Cinti, Felipe del Mestre, Rodrigo Etchart Luciano González Rizzoni, Rodrigo Isgró, Santiago Mare, Ignacio Mendy, Marcos Moneta, Matías Osadczuk, Gastón Revol eta Germán Schulz-ek.

## Emaitzak

Udako Olinpiar Jokoak :
| Urtea | Lekua | Sailkapena | Proba |
| 2020 | Tokio Japonia | 03 ! | Zazpiko-errugbia gizonezkoa. |

## Biografia

1980ko hamarkadan selekzioko jokalari ohi eta 1995ean UAR txapelketan La Plata Rugby Club-en jokatu zuen txapeldunaren, Christian Mendyren, semea da.

## Klubak

| Kluba | Herrialdea | Mota |
| Los Tilos Rugby Kluba | Argentina | Afizionatua |
| Jaguarrak | Argentina | Profesionala |

## Gainerako lorpenak

* Urrezko domina 2018ko Buenos Airesko Gazte Olinpiar Jokoetan

## Erreferentziak

* ↑ ultimaterugby.com. Ignacio Mendy. .
* ↑ Unión Argentina de Rugby. Ignacio Mendy - Unión Argentina de Rugby. .
* ↑ Ignacio Mendy. .
* ↑ deportea.com. Ignacio Mendy, un joven con sangre Puma. .
* ↑ buenosaires2018.com. Rugby siete-Perfil de Atleta: MENDY Ignacio. .
* ↑ Los Pumas 7 hicieron historia: superaron a Gran Bretaña y ganaron la medalla de bronce en el rugby de los Juegos Olímpicos de Tokio. .
* ↑ «Ignacio Mendy» olympedia.org 2022-02-14an. begiratua(Ingelesez)
* ↑ «Ignacio Mendy» Olympics.com 2022-02-14an begiratua (Gaztelaniaz)
* ↑ "Zazpiko-errugbia, gizonezkoa, emaitzak 2020" olympedia.org (Ingelesez)
* ↑ Ignacio Mendy: "Es una sensación muy linda jugar en tu país". .
* ↑ Rugby Seven: Argentina cerró un torneo perfecto y se llevó la medalla de oro. .

## Kanpo estekak

* Buenosaires2018.com-en profila
* Profila UARn
* Profila Ultimaterugby.com webgunean
* Profila coarg.org.ar helbidean
* Datuak: Q61054335
* Multimedia: Ignacio Mendy / Q61054335
# Ignacio Maria Etxeberria

Ignacio Maria Etxeberria Monteberria (Donostia, 1941) gipuzkoar soziologo eta politikaria da.
Lovainako Unibertsitate Katolikoan ikasi zuen eta hamabi urtez Bilboko Merkataritza Ganberako presidentea izan da. EAJren zerrendetan Espainiako Diputatuen Kongresuan egon zen.
# Ignacio Martin

Ignacio Martin Goenaga (Donostia, 1983ko urriaren 15a) gipuzkoar errugbilaria da, hamabosteko eta zazpiko modalitateetan aritzen dena. 2016ko Olinpiar Jokoetan hartu zuen parte.

## Ibilbidea

| Denboraldia(k) | Kluba | Partida(k) | Titular | Puntu(ak) |
| 1995-2000 | Irun Rugby Taldea | | | |
| 2000-2002 | Club Atlético San Sebastián | | | |
| 2002-2004 | Biarritz Olympique | | | |
| 2004-2008 | Bera Bera Rugby Taldea | | | |
| 2008-2009 | Gran Rugby Parma | 12 | 10 | 10 |
| 2009 | Basque Korsarioak | | | |
| 2009-2010 | Rugby Parma FC 1931 | | | |
| 2010-2012 | Uprising Rugby Fiji | | | |

## Erreferentziak

* ↑ Carreño, Fernando M.. (2011/07/04). «La patada a seguir de Ignacio Martín rumbo a Fiyi» Marca.
* ↑ Goñi, Iñigo. (2016-07-30). «A disfrutar y a dar algún susto» Diario Vasco.

## Kanpo estekak

* Datuak: Q5913395
# Ignacio María González (politikaria)

Ignacio María González y Santín (1838ko urtarrilaren 26a - 1915eko otsailaren 8a) Dominikar politikaria izan zen, Errepublikako presidentea hainbatetan eta desagertutako Alderdi Berdearen sortzailea.
Anexionatzeko apustuaren eta zaharberritze gerraren ostean, Haitiko Errepublikarekin lotura ekonomiko eta sozialak sendotu behar direla uste du. Era berean, bi nazioen arteko merkataritza-trafikoa legeztatu eta, horrenbestez, behar diren zergak biltzea ere bilatzen du itun batean. Garrantzitsuentzat jotzen dituen gauzak ordenan jartzen ditu. Batez ere, Buenaventura Báezek Samaná Bay Companyrekin zituen akordioak baliogabetzen ditu, badiaren eta Samaná penintsularen gaineko subiranotasun dominikar guztiz berreskuratuz.
1876an Errepublikako presidente izateari utzi zion, estatu idazkarien kontseiluaren matxinadak eta presioak zirela eta,
baina bere bizitza politikoak jarraituko zuen oraindik. Hilabete gutxiko beste agintaldi bat beteko du 1876an eta beste bat 1878an La gran inestabilidad (Ezegonkortasun Handia) izeneko garaian. 1915ean hil zen.
José Gabriel García Barne eta Polizia ministroak osatutako bere kabinetea; Carlos Nouel, Dominikar eliz historiaren idazle eta narratzailea, Justizia eta Instrukzio Publikoko ministroa; José Manuel Glass y Mejía, Ogasun eta Merkataritza sailburua, eta Pablo López Villanueva, Gerra eta Marina ministroa. Bigarren agintaldian gobernatu zuen 74-05-02tik 76-02-23ra arte. (Bost alditan izan zuen Errepublikako presidentetza).
Ignacio María González jeneralak ahalegin nabarmenak egin zituen antolakuntza militarraren inguruan, eta 1874ko 1358. Dekretuaren arabera, Santo Domingon batailoia sortu zuen, Restauración izenekoa, eta artilleria brigada bat; La Vegako ehiztari batailoia; Santiagoko Yaque batailoia, bere artilleria konpainiarekin; Puerto Platako batailoi bat; eta Samanan enpresa bat.

## Kanpo estekak

* Datuak: Q887887
* Multimedia: Ignacio María González (politician) / Q887887
# Ignacio López Tarso

Ignacio López López, ezagunagoa Ignacio López Tarso izenaz, (Mexiko Hiria, 1925eko urtarrilaren 15a - ibidem, 2023ko martxoaren 11) mexikar aktorea izan zen. Urrezko Mexikar Zinemaren garaiko aktorea izan zen.

## Filmografia

* Mas sabe el diablo por viejo (2018)
* Santo Luzbel (1996)
* Reclusorio, "Quiero quedarme en la cárcel" atala (1995)
* Tirano Banderas (1993)
* Muelle rojo (1987)
* Astucia (1985)
* El otro (1984)
* Under the Volcano (1984)
* Toña Machetes (1983)
* Antonieta (1982)
* The Children of Sánchez (1977)
* Los amantes fríos, El soplador de vidrio atala (1977)
* Los albañiles (1976)
* La Casta Divina (1976)
* Renuncia por motivos de salud (1975)
* Rapiña (1973)
* En busca de un muro (1973)
* El profeta Mimí (1972)
* Cayó de la gloria el diablo (1971)
* La generala (1970)
* La vida inútil de Pito Pérez (1970)
* La trinchera (1968)
* La puerta y la mujer del carnicero, La mujer del carnicero atala (1968)
* Largo viaje hacia la muerte (L.S.D.) (1967)
* Las visitaciones del diablo (1967)
* Pedro Páramo (1966)
* Tarahumara (Cada vez más lejos) (1964)
* El gallo de oro (1964)
* Un hombre en la trampa (1963)
* El hombre de papel (1963)
* Cri Crí, el grillito cantor (1963)
* La bandida (1962)
* Furia en el edén (1962)
* Días de otoño (1962)
* Corazón de niño (1962)
* Rosa Blanca (1961)
* Los hermanos del hierro (Los llaneros) (1961)
* Y Dios la llamó tierra (1960)
* La sombra del caudillo (1960)
* Juana Gallo (1960)
* Sonatas (1959)
* Macario (1959)
* Ellas también son rebeldes (1959)
* El hambre nuestra de cada día (1959)
* Nazarín (1958)
* La estrella vacía (1958)
* La cucaracha (1958)
* Vainilla, bronce y morir (1956)
* Feliz año, amor mío (1955)
* Chilam Balam (1955)
* La desconocida (1954)
* Datuak: Q845542
* Multimedia: Ignacio López Tarso / Q845542
# Ignacio María Alkorta

    Artikulu hau futbolariari buruzkoa da; arraunlaria gaitzat duena beste hau da: «Ignacio Alkorta»
Ignacio María Alkorta Hermoso (Tolosa, 1906ko abenduaren 13a - Granada, 1967ko azaroaren 30a) euskal herritar futbolari eta entrenatzailea izan zen.

## Biografia

Bere herriko taldean hasi eta Real Sociedadek 1927an fitxatu zuen. Gerra Zibilean altxatuen alde egin eta erreketeekin borrokatu zuen. 1940an Donostia utzi eta urte bi eman zituen Granadan.
Espainiako futbol selekzio nazionalarekin partidu batean izan zen internazional jokalari bezala. Gainera, 1928ko Olinpiar Jokoetan aritu zuen.
1942an futbola utzi eta entrenatzaile bilakatu zen: Deportivo Alavés, Granada CF eta Real Jaén taldeetan izan zen.

## Taldeak

| Kluba | Herrialdea | Urteak |
| Tolosa FK | Gipuzkoa | ?-1927 |
| Real Sociedad | Gipuzkoa | 1927-1940 |
| Granada CF | Espainia | 1940-1942 |

## Palmaresa

| Titulua | Kluba | Urtea |
| Gipuzkoako Txapelketa | Real Sociedad | 1929 |
| Gipuzkoako Txapelketa | Real Sociedad | 1933 |

## Erreferentziak

* ↑ (Gaztelaniaz) "Ha fallecido, en Granada, Ignacio María Alcorta, vieja gloria del fútbol español". La Vanguardia Española, 1967-12-02
* ↑ Auñamendi Entziklopedia
* ↑ www.sports-reference.com

## Ikus, gainera

* Errealeko futbolarien zerrenda

## Kanpo estekak

* Datuak: Q9007829
# In It Together

In It Togethe 12 Tribu musika taldearen 2. diskoa da, 2002. urtean argitaratutako eta beraiek ekoiztuta. Urrestillan grabatutakoa da, Who´s Your Leader beraien lehen diskoa bezala, baina nahasketa lanak Santanderren egin zituzten, Loud & Alone taldeko Robertoren laguntzaz.

## Kantuen zerrenda

* "Jah glory"
* "Mr. Jones"
* "Kingston ska"
* "Movement across the border"
* "Mafiosoen eskutan"
* "Tribute to lester"
* "In it together"
* "Give the manmoney"
* "Kosovo"
* "Kosovo (melodica version)"
* "We are goin"
* "Jah in dub"
* "Jones in dub"
* "Movement dub"
* "Dub mafiosoen aurka"
* "Together in dub"
* "Give the dub"
* "Dub Kosovon"
* "We are dubbing"

## Kanpo estekak

* Datuak: Q12259569
# In My Secret Life

"In My Secret Life" (euskaraz: "Nire bizitza ezkutuan") Leonard Cohen kanadariar poeta eta musikari ospetsuak idatzitako abestia da. Abeslariak Ten New Songs diskoan plazaratu zuen, 2001ean.

## Historia

Abestia Cohenek sortu zuen eta Sharon Robinsonekin interpretatu zuen, Bob Metzger gitarran. Disko luzea promozionatzeko disko txiki batean plazaratu zuen. Abestia gestazio luzea izan zuen zeren eta 1998an Cohenek "My Secret Life" izenburua zuen abestia prestatzen ari zela aitortu baitzuen.

## Bideoklip

Bideoklipa Montrealgo (Kanada) Habitat 67an egin zen. Eraikin hori Moshe Safdie arkitektoak diseinatutako eraikin futurista ospetsua da.

## Bertsioak

Abesti honek bertsio batzuk ezagutu ditu, besteak beste, artista hauena: Eric Burdon (My Secret Life disko luzean), Katie Melua (2009ko Pictures disko luzean), Dominique Eade, Till Brönner, Ariane Moffatt, Adan Jodorowsky eta Tapani Kansa.

## Kanpo estekak

* (Ingelesez):Abestia Youtuben.
* Datuak: Q11711994
# In Love and War (1996ko filma)

In Love and War (euskaraz Maitasun eta Gerran), 1996ko Richard Attenborough ingelesak zuzendutako gerra drama film bat da. Sandra Bullock, Chris O'Donnell, Mackenzie Astin eta Emilio Bonucci aktoreek antzeztu zuten.
Lehen Mundu Gerran girotua dago eta Ernest Hemingway estatubatuar idazlearen bizipenetan oinarritua dago. Berlingo Zinemaldiaren sail ofizialean lehiatu zen.

## Argumentua

Oharra: Atal honek istorio osoa edo amaiera argitzen du.
Lehen Mundu Gerra (1914-1918) Ernest Hemingway estatubatuar gerra korrespontsal gaztea eta Agnes von Kurowsky (Sandra Bullock) Gurutze Gorriko erizainaren maitasun harremana azaltzen da. Ernest mutil gazte ausart eta kementsua da, baina nahiko arduragabea: misio batean zehar zauritua eta ospital batera eramana izango da. Bertan, Agnes haren kargu egingo da.

## Aktoreak

* Sandra Bullock: Agnes von Kurowsky
* Chris O'Donnell: Ernest 'Ernie' Hemingway
* Mackenzie Astin: Henry Villard
* Margot Steinberg: Mabel 'Rosie' Rose
* Alan Bennett: Porter
* Ingrid Lacey: Elsie 'Mac' MacDonald
* Emilio Bonucci: Domenico Caracciolo doktorea
* Terence Sach: Porter
* Carlo Croccolo: Town maiorra
* Vincenzo Nicoli: Enrico Biscaglia
* Tara Hugo: Katherine 'Gumshoe' De Long
* Gigi Vivan: Italiar haurra
* Giuseppe Bonato: Aitona
* Allegra Di Carpegna: Loretta Cavanaugh
* Diane Witter: Adele Brown
* Mindy Lee Raskin: Charlotte Anne Miller
* Tracy Hostmyer: Ruth Harper
* Tim McDonell: Alberte tenientea

## Kanpo estekak

* IMDBko fitxa irakurgai (Ingelesez)
* Datuak: Q912451
# In My Father's Den (filma)

In My Father's Den (euskaraz Nire Aitaren Babeslekua), 2004ko Brad McGann zeelandaberritarrak zuzendutako drama film bat da. Maurice Gee idazlearen 1972ko izenburu berdineko eleberrian oinarritua dago. Matthew Macfadyen, Emily Barclay eta Miranda Otto aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Bere aitaren heriotza gertatzean, Paul Prior (Matthew Macfadyen) gerra argazkilaria Europatik Zeelanda Berriko udalerri isolatu batean dagoen jaiotetxera itzuliko da. Handik joan zenetik 17 urte igaro dira, Andrew (Colin Moy) lanbidez ostruka haitzailea eta nekazaria den anaia haren itzulerarekin zur eta lur geldituz.

## Aktoreak

* Matthew Macfadyen: Paul Prior
* Emily Barclay: Celia
* Colin Moy: Andrew
* Miranda Otto: Penny
* Jodie Rimmer: Jackie
* Vanessa Riddell: Iris
* Matthew Chamberlain: Jeff
* Antony Starr: Gareth
* Jimmy Keen: Jonathan
* Asher Emanuel: Paul gaztea

## Kanpo estekak

* IMDBko fitxa irakurgai (Ingelesez)
* Datuak: Q1809132
# In Nomine Domini

In nomine Domini (euskaraz: «Jaungoikoaren izenean») Nikolas II.a aita santuak egindako bulda bat da, eta Erromako Kontzilioaren kanonetako bat. Bulda 1059ko apirilaren 13an egin zen eta hainbat aldaketa handi ekarri zituen aita santuaren hautaketa sisteman, batez ere kardinal-apezpikuak izendatzen hataketa egin zezaketen bakarrak, kleroaren onarpenarekin.
Buldaren argitapenera arte, aita santuaren hautaketa prozesu irregularren pean egiten zen. Germaniako Erromatar Inperio Santuko enperadoreak askotan zuzenean izendatzen zuen hildako aita santu baten ordezkoa, edo aita santua bera zen bere oinordekoa izendatzen zuena. Kanon berriaren azpian hori jada ez zen baliozkoa, eta hautesleek aukeraketa hori berretsi behar zuten, nahiz eta Inperioaren beharrei men egiten zioten askotan.
1050an Hildebrand kardinala (ondoren Gregorio VII.a izango zena) enperadorearen boterea ezbaian jartzen hasi zen. Nikolas II.a]ren aurrekoa izan zen Eztebe IX.a oso modu gatazkatsuan hautatu zuten, justu Henrike III.a hil ondoren eta Viktor II.a aita santuaren heriotzatik 12 hilabetera. Esteban IXa.ren hautaketak Agnes Poitoukoaren baimena zuen, enperatriz-erregeordea, baina ez zuen izendapenik inperioaren partetik.
1058an Esteban IX.a hil zenean Nikolas II.ak sinodo bat deitu zuen Sutrin, inperioko kantzelari batekin. Sinodo horren lehen lana Benedikto X.a antipaparen eskumikatzea izan zen, Tusculumgo kondearen txotxongiloa.
Lorrenako dukearen tropez lagunduta Nikolasek bidaia egin zuen Erromara, eta Benediktok alde egin zuen. Nikolas II.a aita santu izendatu zuten 1059ko urtarrilaren 24an, Erromako jendearen babes handiarekin. Arazo guzti hauei bukaera emateko asmoz, eta elizatik kanpo zeuden botereei aurre egin ahal izateko, 1059ko apirilean Erroman sinodo berri bat egin zuen. In nomine Domini izan zen sinodo horren emaitza.

## Kanpo estekak

* Datuak: Q514121
# In Old Arizona

In Old Arizona filma Irving Cummings eta Raoul Walsh zinemagilearen lana da, 1928. urtekoa. Filmak 5 Oscar Sarietarako izendapenak jaso zituen, 1 irabaziz.

## Pertsonaiak

* Warner Baxter
* Edmund Lowe
* Dorothy Burgess

## Erreferentziak

* ↑ In Old Arizona

## Kanpo estekak

* imdb.com
* Datuak: Q776337
* Multimedia: In Old Arizona / Q776337
# In Old Chicago

In Old Chicago 1938ko Henry King estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
O'Leary familia gurditxo batean Chicagora doa aberastasun bila. Patrick O'Leary aitak tren batekin lehiatzea erabaki du baina zaldiek karretatik askatuta heriotzeraino arrastaka eramaten dute.

## Aktoreak

* Tyrone Power: Dion O'Leary
* Alice Faye: Belle Fawcett
* Don Ameche: Jack O'Leary
* Alice Brady: Mrs. Molly O'Leary
* Phyllis Brooks: Ann Colby
* Andy Devine: Pickle Bixby
* Brian Donlevy: Gil Warren
* Tom Brown: Bob O'Leary
* Berton Churchill: Senator Colby
* Sidney Blackmer: General Phil Sheridan
* J. Anthony Hughes: Patrick O'Leary
* Paul Hurst: 'Mitch' Mitchell
* June Storey: Gretchen O'Leary
* Madame Sul-Te-Wan: Hattie
* Gene Reynolds: Young Dion
* Charles Lane: Booking Agent

## Erreferentziak

* ↑ www.sansebastianfestival.com

## Kanpo estekak

* Datuak: Q1619866
* Multimedia: In Old Chicago (film) / Q1619866
# In Salahko probintzia

In Salah (arabieraz: ولاية عين صالح‎) Aljeriako wilaya edo probintzietako bat da. 131.220 kilometro koadro ditu eta 50.392 biztanle 2008ko erroldan. Hiriburua In Salah da. Guztira 2 barruti eta 3 udalerri (In Ghar, In Salah eta Foggaret Ezzaouia) ditu.

## Kanpo estekak

* Datuak: Q76593022
* Multimedia: In Salah Province / Q76593022